Diari Oficial de la Generalitat Valenciana


Sumari del DOGV 7952, del 05-01-2017 (2016/9625)

Aprovació del conveni regulador de la Comunitat d'Usuaris Benissa-Senija per a la gestió en alta del proveïment d'aigua potable.
--------------------------------------------------------------------------------------------------------------------------------

### Dades del document

Número de DOGV
:   7952

Data del DOGV
:   05-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9625


Data del document
:   28-11-2016

Organisme emissor
:   Ajuntament de Benissa

Tipus de document
:   Anunci

Descriptors 

:   * Benissa

Aprovació del conveni regulador de la Comunitat d'Usuaris Benissa-Senija per a la gestió en alta del proveïment d'aigua potable. [2016/9625]  
Per mitjà del present edicte i d'acord amb l'establit en l'article 111 de la Llei 8/2010, de 23 de juny, de la Generalitat, de règim local de la Comunitat Valenciana es publica el text íntegre del conveni regulador de la Comunitat d'Usuaris Benissa-Senija per a la gestió en alta del proveïment d'aigua potable aprovat pels plens dels ajuntaments de Benissa (04.10.2016) i Senija (06.10.2016) que seguidament es transcriu:  
  
  
Conveni regulador de la Comunitat d'Usuaris Benissa-Senija per a la gestio en alta del proveïment d'aigua potable  
  
Preliminar  
Els ajuntaments de Benissa i Senija, a l'empara del que es disposa en els articles 25.2.b 26.1.a de la Llei 7/1985, de 2 d'abril, reguladora de les bases del règim local, articles 81 i ss del Reial decret legislatiu 1/2001, de 20 de juliol, aprovatori del text refós de la Llei d'agües i 198 i ss del Reial decret 849/1986 pel qual s'aprova el Reglament del domini públic hidràulic acorden constituir una comunitat d'usuaris per a la prestació del servei de captació des d'origen, i conducció fins a dipòsits generals o estacions de potabilització, de recursos hídrics, per a la qual cosa aproven el present conveni a l'empara de l'establit en l'article 203 del Reial decret 849/1986, atés que són únicament dos els partícips de la comunitat.  
Els representants de tots dos ajuntaments formulen la següent declaració:  
  
«Declaració de bones intencions en les relacions de la Comunitat d'Usuaris d'Aigües Benissa-Senija  
Ara quan la Comunitat d'Usuaris d'Aigües Benissa-Senija és una realitat amb l'aprovació dels estatuts que regiran el seu futur, és el moment també de deixar constància de la cordialitat i el treball ben fet que han tingut les negociacions entre els representants de les dues poblacions veïnes. Aquest nou marc regulat per regles estatutàries i que des d'aquest mateix moment és una realitat, ha d'anar acompanyat, independentment dels membres que conformen les corporacions dels dos municipis, d'un acord en les negociacions que a partir d'avui hauran de tenir lloc sempre dins d'un clima de consens i bones maneres per a satisfer les necessitats hídriques que els nostres municipis puguen necessitar en els temps de futur.»  
  
CAPÍTOL I  
Disposicions generals  
  
Article 1. Naturalesa i composició  
1.1. La Comunitat d'Usuaris  
D'acord amb l'article 82 de la Llei d'aigües i 199 del Reglament del domini públic hidràulic la Comunitat d'Usuaris té el caràcter de corporació de dret públic adscrita a l'organisme de conca, que vetlarà pel compliment dels seus estatuts o ordenances i pel bon ordre de l'aprofitament.  
La Comunitat d'Usuaris realitza, per mandat de la llei i amb l'autonomia que en ella se'ls reconeix, les funcions de policia, distribució i administració de les aigües que tinguen concedides per l'Administració. Realitzarà la gestió de la captació en origen i posterior conducció dels recursos hídrics fins als comptadors generals d'entrada als dipòsits generals de potabilització dels dos municipis.  
  
1.2. Està constituïda pels ajuntaments de Senija i Benissa.  
  
Article 2. Durada, denominació i domicili  
Es constitueix per temps indefinit, i es denominarà Comunitat d'Usuaris Benissa-Senija per a la gestió en alta del proveïment d'aigua potable.  
El domicili serà el de l'Ajuntament de Benissa.  
  
Article 3. Objecte  
1. L'obtenció de la concessió d'aigües per a proveïment dels municipis que integren la comunitat atenent a l'establit en el Reial decret legislatiu 1/2001, de 20 de juny, pel qual s'aprova el text refós de la Llei d'aigües.  
2. L'extracció i/o captació d'aigües i la gestió de la xarxa en alta per al proveïment de les dues poblacions. Comprén fer aflorar i conduir els recursos hídrics, i el manteniment i conservació de les instal·lacions des de l'origen fins a l'entrada en els comptadors generals de cada municipi.  
  
3. Podran integrar-se en la Comunitat d'Usuaris altres entitats locals sempre que la seua finalitat siga de la mateixa naturalesa, prèvia tramitació de la corresponent modificació de característiques de la concessió atorgada.  
  
CAPÍTOL II  
Béns, drets i obligacions  
  
Article 4. La concessió  
1. La concessió d'aigua per a proveïment de la població que se sol·licite a l'organisme de conca serà única i conjunta per a les dues poblacions, encara que es determinaran per separat els recursos hídrics necessaris per a cada població que tindran com a base el planejament urbanístic vigent en el moment de la sol·licitud o de les seues modificacions i en el cas que els volums màxims a fixar en la concessió siguen inferiors a les necessitats del planejament vigent seran reduïts proporcionalment.  
2. Per a qualsevol modificació dels planejaments de cada municipi que suposen incrementar els recursos hídrics i comporte un increment dels cabals concesionals, la Comunitat d'Usuaris haurà de tramitar la modificació de la concessió corresponent.  
3. Les noves adscripcions de béns, drets i obligacions a la Comunitat d'Usuaris suposaran la modificació dels estatuts pel que fa a l'article 5 a l'efecte d'identificar i tenir en compte en l'elaboració dels pressupostos la procedència de les aportacions.  
  
  
Article 5. Béns l'ús dels quals s'adscriu a la Comunitat d'Usuaris  
5.1. Pou Manuel Torres  
Parcel·la Pou Manuel Torres (pou núm. 1) de 831 m², propietat en ple domini de l'Ajuntament de Benissa. Inscrita en el tom 525, llibre 14, de Pego, foli 22, finca 1.362, inscrip. 2a. És la parcel·la 252, del polígon 4, del cadastre de rústica del terme municipal de Benigembla. Adquirida mitjançant compra a Vicente Rey Prieto, mitjançant escriptura autoritzada pel notari de Benissa, Francisco Estela Sendra, el 15 de desembre de 1977.  
En ella existeixen les següents instal·lacions:  
- Pou entubat de 210 m de profunditat  
- Centre de transformació de 250 kVA  
- 2 bombes Pleuger de 230 CV  
- Variador freqüència  
- Estació telecomandament  
- 1 comptador de 250 mm  
- Canonada d'impulsió de 250 mm  
- Parcel·la de l'arqueta de trencament Pou Manuel Torres (pou núm. 1) de 25 m propietat en ple domini de l'Ajuntament de Benissa, inscrita en el tom 520, llibre 14, de Pego, foli 22, finca 1.362, inscrip. 2a. En la parcel·la 276, del polígon 4, del cadastre de rústica del terme municipal de Benigembla. Adquirida mitjançant compra a Francisco Pérez Sendra, mitjançant escriptura autoritzada pel notari de Benissa, Francisco Estela Sendra, el 17 de març de 1983.  
5.2. Pou Sant Antoni  
Parcel·la Pou Sant Antoni (pou núm. 3) de 2.493 m², propietat en ple domini de l'Ajuntament de Benissa. Inscrita en el tom 525, llibre 14, de Pego, foli 19, finca 1.359, inscrip. 2a. És la parcel·la 309, del polígon 4, del cadastre rústica del terme municipal de Benigembla. Adquirida mitjançant compra a Vicente Rey Prieto, mitjançant escriptura autoritzada pel notari de Benissa, Francisco Estela Sendra, el 2 de març de 1977.  
En ella existeixen les següents instal·lacions:  
- Pou entubat de 217 m. de profunditat  
- Centre de transformació de 160 kVA  
- 2 bombes Pleuger de 150 CV  
- Variador freqüència  
- Estació telecomandament  
- 1 comptador de 200 mm  
- Canonada d'impulsió de 200 mm  
- Arqueta de trencament i parcel·la. Pou Manuel Torres, Sant Antonio i Corralet, de 200 m², propietat en ple domini de l'Ajuntament de Benissa. Inscrita en el tom 520, llibre 14, de Pego, foli 19, finca 1.359, inscrip. 2a. És la parcel·la 372, del polígon 4, del cadastre de rústica del terme municipal de Benigembla. Adquirida mitjançant compra a don Joan Caselles Taverner, mitjançant escriptura autoritzada pel notari de Benissa, don Francisco Estela Sendra, el 19 de desembre de 1977.  
5.3. Pou Canor  
Parcel·la Pou Canor de 431,04 m², propietat en ple domini de l'Ajuntament de Benissa, en virtut de l'acta d'ocupació dels béns i drets subjectes a expedient d'expropiació forçosa de l'Ajuntament de Benissa (DOGV 537, 02.03.1987), del terreny situat en la partida Canor, sent part de la parcel·la 210, del polígon 7 del cadastre de rústica del terme municipal de Benissa.  
En ella existeixen les següents instal·lacions:  
- Pou entubat de 495 m. de profunditat  
- Centre de transformació de 160 kVA  
- 2 bombes Pleuger de 100 CV  
- 1 comptador de 200 mm  
- Canonada d'impulsió de 300 mm  
5.4. Pou Corralet  
Parcel·la del Pou Corralet de 831 m², propietat en ple domini de l'Ajuntament de Benissa, segons escriptura autoritzada pel notari de Benissa, Francisco Estela Sendra, el 2 de maig de 1991 de dissolució de condomini. Inscrita en el tom 525, llibre 14, de Pego, foli 120, finca 1.425, inscrip. 1a i 2a. És la parcel·la 186, del polígon 4, del cadastre de rústica del terme municipal de Benigembla. Havent sigut adquirida en el seu moment mitjançant compra a l'entitat Vegaiberica, SA, mitjançant escriptura autoritzada pel notari de Benissa, Francisco Estela Sendra, el 23 de setembre de 1986.  
En ella existeixen les següents instal·lacions:  
- Pou entubat de 230 m de profunditat  
- Centre de transformació de 400 kVA  
- Línia de LAMT de 705 ml  
- 2 bombes Pleuger de 300 CV  
- Buidador freqüència  
- Estació telecomandament  
- 2 comptadors de 150 mm  
- Canonada d'impulsió de 200 mm de fosa  
5.5. Pou Camí Sanet.  
- Caseta del centre de transformació i centre d'impulsió  
- Centre de transformació de 630 kVA  
- 2 bombes reelevadores Whortington de 200 KW  
- Estació telecomandament  
- 1 comptador acumulació aigua de 300 m³  
- Dipòsit acumulació aigua de 300 m³  
- Canonada d'impulsió de 300 mm  
- Arqueta de trencament Munte Siguili  
5.6. Conduccions des de pous.  
- Conducció de Benigembla a dipòsits Collao de 350 mm de fibrociment  
- 1 comptador de 300 mm  
- Conducció de Benigembla a dipòsits Collao de 700, 500 i 300 mm de fosa  
- 1 comptador de 300 mm  
- 1 comptador de 500 mm  
- Conducció d'arqueta Munte Siguili (Benidoleig) a dipòsits Collao de 300 mm de fibrociment  
5.7. Dipòsits  
- Parcel·la ubicació dipòsits del Collao  
- Dipòsit Salvador Ivars de 2.500 m³  
- Dipòsit Eivissa de 5.000 m³  
- Dipòsit Europa de 10.000 m³  
- 2 comptadors de 300 mm  
- Estació telecomandament  
- Estació de cloració automàtica del Collao  
- Estació telecomandament  
5.8. Conduccions postdipòsits.  
- Conducció de 300 mm de fosa que discorre des dels dipòsits del Collao fins al comptador d'aigua a Senija situat en la partida Coma Roja, en l'antic camí de Benissa a Xaló.  
- Conducció de 300 mm de fibrociment que discorre pel carrer Escoto de Benissa, conducció de 230 mm de fibrociment que discorre pels carrers Escoto i Vicent Andrés i Estellés de Benissa i la conducció de 200 mm de fibrociment que discorre pel carrer Ibn-Al-Labbana, carrer sant Francesc, carrer Senija i avinguda de la Constitució de Benissa, on se situa el comptador.  
5.9. Noves adscripcions.  
Les noves adscripcions de béns, drets i obligacions a la Comunitat d'Usuaris suposaran la modificació dels estatuts pel que fa a l'article 5, a l'efecte d'una identificació exacta i a tenir en compte la procedència de les aportacions.  
  
Article 6. Reversió dels béns  
En el cas en què es produïsca la dissolució per qualsevol dels motius que es preveuen en el present conveni o les seues modificacions, revertiran els béns aportats als seus respectius amos en l'estat en què es troben amb tots els seus béns i accessoris.  
  
CAPÍTOL III  
Òrgans de govern i administració  
  
Article 7. Representativitat i composició  
1. Els òrgans de govern de la Comunitat d'Usuaris seran representatius de tots dos ajuntaments.  
2. El govern i l'administració de la comunitat estaran a càrrec de l'Assemblea o Junta General, integrada pels representants de tots dos ajuntaments. La Junta General exercirà totes les competències previstes en la legislació d'aigües per als òrgans col·legiats de les comunitats d'usuaris.  
3. La Junta triarà un president, un vicepresident i un secretari tresorer.  
El president és el representant legal de la Comunitat. La presidència haurà de recaure en un dels alcaldes, podent acordar la Junta General que s'exercisca per torn rotatori.  
En els casos de malaltia o absència del president, serà substituït pel vicepresident.  
Correspon al secretari estendre i anotar en el llibre d'actes els acords adoptats per l'Assemblea General, amb la seua signatura i amb la del president; conservar i custodiar els llibres i altres documents, així com executar tots els treballs propis del seu càrrec i els que li encomane l'Assemblea General o el seu president.  
  
Article 8. La Junta General  
La Junta General estarà integrada per:  
- Els alcaldes dels municipis associats.  
- Dos vocals designats pel Ple de l'Ajuntament de Benissa entre els seus membres.  
- Un vocal designat pel Ple de l'Ajuntament de Senija entre els seus membres.  
- El secretari.  
En tot cas, la composició de la Junta mantindrà la representació proporcional a la població dels dos municipis.  
  
Article 9. La Secretaria  
La Secretaria serà designada per la Junta General i podrà recaure en qualsevol funcionari/ària suficientment capacitat/da dels ajuntaments de Benissa i Senija.  
  
Article 10. Resta de personal  
La resta de personal, que si s'escau se necessitara, serà aportat pels municipis membres de la Comunitat d'Usuaris i seran designats pel president segons les necessitats de cada moment, podent prestar serveis en jornada compartida o jornada completa.  
  
Article 11. Renovació de la Junta General i resta de càrrecs  
La Junta General i resta de càrrecs es renovaran quan es renoven els respectius ajuntaments, i parcialment, quan algun dels càrrecs representatius quede vacant per qualsevol de les causes previstes per als membres de les corporacions municipals, o quan els respectius ajuntaments acorden la substitució dels seus vocals.  
  
Article 12. El president  
1. Corresponen al/a la president/a de la Comunitat d'Usuaris les atribucions establides en l'article 221 del RDPH i les que seguidament es detallen:  
- Dirigir el govern i administració de la Comunitat d'Usuaris.  
  
- Formar l'ordre del dia, convocar, presidir i alçar les sessions de la Junta General i Junta de Govern i dirigir les seues deliberacions.  
- Dirigir, inspeccionar i impulsar els serveis, obres i activitats de la Comunitat d'Usuaris.  
- Ordenar pagaments, rendir comptes i administrar els fons i béns de la Comunitat d'Usuaris.  
- Actuar en nom i representació de la Comunitat d'Usuaris.  
- Proposar i sol·licitar les actuacions (obres, serveis i instal·lacions) que resulten necessàries per a la prestació del servei i sol·licitar subvencions.  
- Exercir la direcció de personal de la Comunitat d'Usuaris.  
- Dictar les disposicions particulars que exigisca el compliment dels acords de la Junta.  
- Representar judicialment i administrativament la Comunitat d'Usuaris amb facultats per a conferir mandats a procuradors i lletrats que representen i defensen en els casos en què siga necessari.  
- Visar amb la seua signatura les certificacions que s'expedisquen dels actes i documents de la Comunitat d'Usuaris.  
- Totes aquelles que la normativa de règim local atribueix a l'alcalde, per al compliment de les competències que té atribuïdes.  
  
Article 13. Règim de les sessions de la Junta General  
1. La Junta General funciona en règim de sessions ordinàries i extraordinàries.  
2. La Junta celebra sessió ordinària com a mínim quadrimestralment (els mesos de gener, maig i setembre) i les sessions extraordinàries que siguen convocades pel seu president, per la seua pròpia iniciativa, a petició d'una quarta part dels altres membres.  
3. Els membres de la Junta podran traslladar al president aquells assumptes que consideren d'interès perquè s'incloguen en l'ordre del dia, de qualsevol de les sessions ordinàries o extraordinàries a celebrar.  
4. De cada sessió s'alçarà la corresponent acta, que serà signada pel secretari amb el vistiplau del president, i s'aprovarà en la mateixa o posterior sessió.  
5. En les sessions ordinàries de la Junta s'aportarà compte detallat d'ingressos i despeses d'aqueix període.  
  
Article 14. Convocatòria  
1. Les sessions de la Junta han de convocar-se almenys amb dos dies hàbils d'antelació, mitjançant citació personal en la qual es farà constar l'ordre del dia i el lloc de celebració.  
2. Per a la vàlida constitució de la Junta es requereix l'assistència d'un mínim de tres dels seus membres on es troben representats els municipis de la Comunitat d'Usuaris. Aquest quòrum haurà de mantenir-se durant tota la sessió. En tot cas es requereix l'assistència del president i del secretari, o dels qui legalment els substituïsquen.  
3. Si en primera convocatòria no assistiren membres de tots dos ajuntaments s'haurà de celebrar en segona amb independència del quòrum necessari establit en l'apartat anterior. La segona convocatòria s'entendrà efectuada automàticament per a la seua celebració a la mateixa hora, dos dies després. Si tampoc llavors s'aconseguira el quòrum necessari, la presidència deixarà sense efecte la convocatòria i posposarànt l'estudi dels assumptes inclosos en l'ordre del dia per a la primera sessió que se celebre amb posterioritat, siga ordinària o extraordinària.  
  
  
Article 15. Acords  
1. Els acords de la Junta s'adopten, per regla general, per majoria simple.  
2. Es requereix majoria absoluta per a la modificació del present conveni i per a l'admissió de nous membres.  
En cas d'empat, la votació es repetirà de nou 48 hores després.  
Si persisteix l'empat, la qüestió se sotmetrà a arbitratge, segons el que es disposa en la Llei 60/2003, de 23 de desembre.  
  
CAPÍTOL IV  
La hisenda de la Comunitat d'Usuaris i règim econòmic  
  
Article 16. Recursos econòmics  
La hisenda de la Comunitat d'Usuaris està constituïda pels següents recursos:  
a) Ingressos de dret privat.  
b) Subvencions i altres ingressos de dret públic.  
c) Contribucions especials per l'execució d'obres o per a establiment, ampliació o millora de serveis de la competència de la Comunitat d'Usuaris.  
d) Els procedents d'operacions de crèdit.  
e) Les aportacions ordinàries dels municipis membres. Es determinen en funció dels costos de gestió, manteniment i conservació del proveïment en alta i del consum en cadascun dels municipis, mesurat en els comptadors d'eixida dels dipòsits reguladors, i ponderat per percentatge en eixida de pous llevat que no conste la informació, i en aquest cas es realitzarà en funció de la població oficial de cada municipi.  
  
f) Les aportacions extraordinàries dels municipis membres corresponents a despeses d'inversió. Es determinaran de la mateixa forma que les aportacions ordinàries, en funció del consum.  
g) Qualsevol altre recurs que s'establisca a favor de les comunitats d'usuaris per disposicions legals que es dicten.  
  
Article 17. Pressupost  
1. La Comunitat d'Usuaris aprovarà anualment un pressupost, de conformitat amb el que es disposa en la legislació de règim local vigent.  
  
2. El pressupost constitueix l'expressió xifrada, conjunta i sistemàtica de les obligacions que, com a màxim, poden reconéixer, i dels drets amb venciment o que es prevegen realitzar durant el corresponent exercici econòmic.  
3. S'inclouran en el pressupost les inversions que es pretenguen realitzar així com les seues fonts de finançament.  
  
Article 18. Aportacions  
1. S'estableix la gestió directa del proveïment en alta.  
2. La liquidació de les aportacions es realitzarà bimestralment sobre la base de l'aportació aprovada i prevista en el pressupost.  
3. En la sessió ordinària del Ple a celebrar en el mes de gener es practicarà la liquidació definitiva de l'any anterior, sobre la base de les despeses del proveïment en alta i del consum. Si la liquidació és positiva s'abonarà en el mes següent i si és negativa es compensarà.  
  
CAPÍTOL V  
Modificació, incorporació, separació, dissolució i liquidació  
  
Article 19. Modificació  
La modificació d'aquest conveni s'ajustarà al mateix procediment i requisits exigits que la seua aprovació.  
  
Article 20. Incorporació  
Es podran incorporar nous municipis a la Comunitat d'Usuaris sempre que els seus interessos, objecte i finalitats siguen comunes i compatibles. A tal fi, presentaran sol·licitud escrita formulada per acord plenari.  
Adoptat l'acord d'integració per la Junta General es donarà trasllat a l'organisme de conca per a la tramitació dels corresponents expedients de modificació del conveni i de les característiques de la concessió atorgada.  
  
Article 21. Separació i dissolució  
1. La separació voluntària de la Comunitat d'Usuaris de qualsevol dels municipis requerirà que, per canvi de les circumstàncies fàctiques i existència de noves concessions atorgades, els municipis disposen de recursos hídrics suficients per al proveïment d'aigua potable.  
2. La Comunitat d'Usuaris quedarà dissolta, en qualsevol dels supòsits de l'article 214 del Reglament de domini públic hidràulic, aprovat per Decret 849/1986, d'11 d'abril.  
3. També quedarà dissolta quan ho acorde el Ple mitjançant acord que haurà de ser ratificat pels plens dels ajuntaments, amb el vot favorable de la majoria absoluta legal dels seus membres, i en la Comunitat d'Usuaris, el quòrum es computarà en vot ponderat.  
  
  
Article 22. Liquidació  
En acordar-se la dissolució es determinarà la forma en què haja de procedir-se a la liquidació dels béns que puguen pertànyer a la Comunitat d'Usuaris i respecte dels béns previstos en l'article 5 o d'altres que pogueren adscriure's es procedirà en els termes previstos en aquest. Els béns cedits en ús revertiran automàticament als seus titulars.  
  
  
DISPOSICIONES FINALES  
  
Primera  
Aquest conveni entrarà en vigor el dia hàbil següent a la seua publicació en el Diari Oficial de la Generalitat Valenciana.  
  
Segona  
En allò no previst pel present conveni, resultarà d'aplicació l'establit en la legislació aplicable vigent en matèria de règim local, legislació reguladora del règim jurídic i procediment administratiu comú de les administracions públiques, text refós de la Llei d'aigües i Reglament del domini públic hidràulic.  
  
Signat: l'alcalde de Benissa. Signat: l'alcalde de Senija.»  
  
Benissa, 28 de novembre de 2016.- L'alcalde: Juan Bta. Roselló Tent.